Sören Åkeby

Sören «Snuffe» Åkeby (født 23. februar 1952) er en svensk tidligere fotballspiller og nåværende trener. 

 Biografi 
Åkeby er født i Stockholm og har tilbrakt store deler av livet sitt i byen. Han har hatt interesse for fotball hele livet. Privat er det Stockholmsklubben Hammarby IF som ligger nærmest hjertet, men Åkeby er allikevel i Djurgårdens IF «Hall Of Fame». I 2007 feiret Åkeby sitt 25. år som fotballtrener. Han jobbet som brannmann i 20 år, og trente lag nede i divisjonene ved siden av.

I Sverige kalles Åkeby bare for «Snuffe». Dette kallenavnet har fulgt han siden han fikk det i barneåra da han alltid ville lese barneboken Snuffe Sjukhusgrisen.Aftenposten - Snur "Snuffe" trenden? 13.11.07 

Julen 2004 overlevde Åkeby og kona Elisabeth tsunamien som rammet Karon Beach på Phuket i Thailand, da han og kona var på hotellet istedenfor på stranden.

 Karriere som fotballtrener 
 Djurgårdens IF 
Sesongen 1999 innebar Åkeby sin debut som trener i Allsvenskan. Den endte ikke spesielt bra, da Djurgårdens IF endte desidert sist og rykket ned. Året etter i Superettan, gikk det bedre, og Djurgårdens IF vant med 63 poeng og rykket opp sammen med Malmö FF.
Returen til Allsvenskan i 2001 ble bra for Åkeby og Djurgårdens IF, de endte på 2.-plass, kun slått av Hammarby IF med 1 poeng.
Året etter var det Djurgårdens tur til å vinne, denne gangen hele 6 poeng foran Hammarby IF. 
Åkeby og Djurgårdens vant igjen Allsvenskan året etter i 2003, og igjen var det Hammarby som var nærmeste konkurrent.

 AGF Århus 
Åkeby begynte i Århusklubben med et løfte om et dansk mesterskap innen 3 år, noe laget under «Snuffe» ikke klarte å innfri. AGF Århus endte seseongen 2005 på en 9.-plass, hele 30 poeng bak seriemester Brøndby. Åkeby trente her nordmennene Christer George og Jonny Hanssen, samt den svenske spilleren Jeffrey Aubynn, som senere gikk til Aalesund FK. Åkeby prøvde også å kjøpe Dedé Anderson til AGF, men også han havnet i AaFK. 5. oktober 2005 fratrådte Åkeby så stillingen med øyeblikkelig virkning.vg - AGF-treneren fikk sparken 05.10.05 Etter sin avgang ble Åkeby koblet til bl.a Viking FK.alltidfotball.no - Hvem trener Viking neste sesong? 08.10.05

 Malmö FF 
Fra 2006 ble han trener i den gamle storklubben, der han overtok roret etter Tom Prahl. Åkeby hadde en svak sesong bak seg i 2007, der laget ble bare nummer ni i Allsvenskan. Fra deler av Malmös supporterskare ble han mobbet med protestbannere under kampene, med krav om hans avgang.Sydsvenskan.se - Åkeby ska träffa MFF-styrelsen 02.09.07  Klubben valgte ikke å benytte seg av opsjonen om å forlenge kontrakten hans ut 2008, og Åkeby var fri på markedet igjen. Han ble tidligere i sesongen koblet til både Gif Sundsvall og Landskrona BoisAftenposten - Åkeby ny AaFK-trener 10.11.07 , før det i november 2007 begynte å gå rykter om forbindelser til den norske klubben Aalesund FK gjennom diverse oppslag i norske aviser.Sunnmørsposten - Åkeby ny AaFK-trener 10.11.07 Åkeby selv la mye av skylden for Malmö FF sin dårlige sesong på dommerne i AllsvenskanKvällsposten Expressen -  Åkeby skyller fiaskot - på domarna , mens en av hans spillere, Johan Andersson, la all skyld for sesongen på Åkeby selv.Aftenposten - Åkeby må ta skylda 26.12.07 

 Aalesund 
11. november 2007 ble det kjent at Åkeby hadde skrevet under en kontrakt som gjelder fra 1. januar 2008 til 31. desember 2009.Dagbladet – Åkeby ny trener i Aalesund 11.11.07 30. november 2007 ble det kjent at Åkeby sitt første kjøp, til og med før han tiltrådte ble hans tidligere spiller Johan Arneng fra tiden i Djurgårdens IF kjøpt inn til laget. 

Den første sesongen startet nervøst med 1-0 tap på Ullevaal for Vålerenga, en kamp hvor forøvrig de fem omkomne etter Ålesundraset bare noen dager tidligere ble minnet. Aalesund FK slo tilbake med stil i neste kamp, og slo regjerende seriemester Brann hele 4-2, der Aalesund-spillerne stod for samtlige seks mål, inklusive to selvmål. Etter det ble det et bortetap for Viking, før Aalesund tok sin største seier i Tippeligaen med å slå Ham-Kam 5-0 på Color Line Stadion. Et nytt bortetap mot Bodø/Glimt ble etterfulgt av tap 4-0 hjemme for Lyn. Åkeby fikk sparken i Aalesund FK 31. august 2008, da ledelsen mente at femten poeng på nitten kamper ikke var godt nok.

 Meritter 
 Som trener 
Djurgårdens IF
 Seriemester: 2002, 2003
 Cupmester: 2002

 Personlige 
 Åkeby ble utnevnt til «Årets tränare» i 2002 og 2003 sammen med Zoran Lukic.

 Referanser 

 Eksterne lenker 

 fotbollskanalen.se – Fotbollskanalen avslöjar: Åkeby tar över Ålesund
 fxt.no – Åkeby tar over AaFK

Kategori:Svenske fotballspillere
Kategori:Svenske fotballtrenere
Kategori:Fotballspillere for Hammarby IF
Kategori:Fotballspillere for Essinge IK
Kategori:Fotballtrenere for Essinge IK
Kategori:Fotballtrenere for Östersunds FK
Kategori:Fotballtrenere for Djurgårdens IF Fotboll
Kategori:Fotballtrenere for Aarhus GF
Kategori:Fotballtrenere for Malmö FF
Kategori:Fotballtrenere for Aalesunds FK
Kategori:Fotballtrenere for GIF Sundsvall
Kategori:Fotballtrenere for IFK Värnamo
Kategori:Fotballtrenere for Assyriska FF
Kategori:Utenlandske fotballtrenere i Norge
Kategori:Personer fra Stockholm